b'\n_START_ARTICLE_\nRaja Muhammad Yusuf\n_START_PARAGRAPH_\nRaja Muhammad Yusuf ialah Yang Dipertuan Muda Riau ke-10 (1858-1899), cucu Raja Jaafar, Yang Dipertuan Muda VI. Beliau dilantik oleh Sultan Sulaiman II Badrul Alam Shah Ibni Almarhum Sultan Abdul Rahman Muazzam Shah, Sultan Lingga-Riau. Beliau dilantik selepas kemangkatan bapanya, Raja Haji Abdullah, Yang Dipertuan Muda ke-9. _NEWLINE_Baginda dianggap sebagai Yang Dipertuan Muda terakhir kerana selepas kemangkatan baginda, jawatan tersebut telah disatukan dengan jawatan sultan oleh putera baginda dengan Tengku Ambung, puteri Sultan Mahmud IV Muzaffar Shah iaitu Sultan Abdul Rahman II Muazzam Shah, Yang Dipertuan Muda ke-11 sehingga tahun 1911 apabila baginda diturunkan takhta dan Riau-Lingga menjadi jajahan Belanda pada tahun 1913.\n_START_SECTION_\nKematiannya\n_START_PARAGRAPH_\nBaginda mangkat di Pulau Penyengat pada tahun 1899 dan dimakamkan berhampiran Masjid Raya Pulau Penyengat.'